Lëtzebuergesch-Russesch Relatiounen

Mat Lëtzebuergesch-Russesch Relatioune ginn déi bilateral diplomatesch Relatiounen tëscht Lëtzebuerg a Russland bezeechent.

Lëtzebuerg huet d'Ambassade zu Moskau an Honorarkonsulater zu Sankt Péitersbuerg, Jekaterinburg, Magnitogorsk an TscherepowezLëtzebuerger Ausseministère - Lëscht vun de Konsulatsvetriedunge vum September 2014. Russland huet eng Ambassade an der Stad Lëtzebuerg, am Beggener Schlass.

Offiziell diplomatesch Relatiounen tëscht deenen zwee Länner goufen 1891 opgeholl. Si hate Bestand bis 1917, wéi d'Sowjetherrschaft ugefaangen huet, an et huet du bis 1935 gedauert ier nees diplomatesch Liene geknëppt goufen, deen Ament mat der Sowjetunioun.

 Russesch Gaaschtaarbechter zu Lëtzebuerg 
Wéi 1926 an der lëtzebuergescher Stolindustrie Aarbechtskräfte gefeelt hunn, huet déi lëtzebuergesch Regierung ënner anerem och Bulgarien proposéiert fir Intresséierter an d'Minettsgrouwen ze schécken - a Bulgarie waren zu där Zäit vill emigréiert russesch Wäissgardisten, vun deenen eng honnert Famille vu meeschtens fréieren Offizéier deem Opruff nokomm si fir Minett ze briechen an ze schmëlzenD'Liewe vum Sergei Puch.

Keng "Gäscht", mä zur Aarbecht gezwonge waren déi Leit, déi an der Zäit vun der Nazi-Okkupatioun als sougenannt Ostarbeiter tëscht 1942 an 1944 an de Schmelzen a Grouwen hu misse schaffen. Vill vun hinne waren aus de vun den Nazie besaten Deeler vun der deemoleger Sowjetunioun. E puer vun hinne hu sech nom Krich zu Lëtzebuerg bestuet a sinn do bliwwen.Fernando Ricardo Baptista Barra: "Les 'Ostarbeiter' dans la sidérurgie luxembourgeoise (1942-1945)." In: Terres rouges. Histoire de la sidérurgie luxembourgeoise, tome 1. Collection dirigée par Charles Barthel et Josée Kirps. Luxembourg: Centre d'études et de recherche européennes Robert Schuman, Ministère d'État, Archives nationales du Luxembourg, Ministère de la culture, de l'enseignement et de la recherche, 2009, S.16-70.

 Soss Lienen tëscht deenen zwee Länner 
De spéidere lëtzebuergesche Groussherzog Adolphe huet 1844 d'Elisabeth Michailowna vu Russland bestuet, Duechter vum Michael vu Romanow a Kandskand vum Zar Pol I.. Si haten eng Duechter, déi awer de 27. Januar 1845 zesumme mat der Mamm am Kandsbett gestuerwen ass.

1867 huet Russland d'Onofhängegkeet vu Lëtzebuerg bei de Verhandlunge zum Traité vu London ënnerstëtzt, an d'Land an de Joren duerno am Ausland representéiert. Et sollt awer nach bis 1891 daueren ier déi diplomatesch Lienen och offizialiséiert goufen.

Zanter 1982 huet d'Groussherzogtum eng russesch-orthodox Kierch.

An der Geschicht vun de bilaterale Relatioune war et de Wladimir Putin deen de 24. Mee 2007 als éischte russesche President op offiziell Staatsvisitt op Lëtzebuerg komm ass. Well den Handel tëscht deenen zwee Länner sech méi wéi verdräifacht huet vu 66,6 Milliounen US Dollar 2003 op 228,3 Milliounen US Dollar 2006RIA Novosti vum 24. Mee 2007, war d'Zäit komm fir nach méi no beieneen ze réckelen, haaptsächlech am Energie- an am Finanzsektor. Mëttlerweil (Stand Januar 2013) ass Lëtzebuerg via déi am Land registréiert Investmentfongen a seng Finanzinstitutiounen deen drëttgréissten Investisseur an déi russesch Wirtschaft.

De 5. a 6. Mäerz 2019 war den deemolege Ministerpresident Dmitri Medwedew op Staatsvisitt zu LëtzebuergPaperjam vum 5. Mäerz 2019. Et goufen Dokumenter ratifizéiert, déi déi kulturell Kooperatioun tëscht den zwee Länner fir d'Joren 2019-2021 offizialiséiert hunn, an eng Kooperatiounserklärung am Beräich vun der Modernisatioun vun den EconomienPaperjam vum 6. Mäerz 2019. Net nëmmen déi zukünfteg mä och déi aktuell wirtschaftlech Relatioune goufen ervirgehuewen: 2019 huet Lëtzebuerg Gidder am Wäert vun 151 Milliounen Euro a Russland exportéiert (haaptsächlech schwéier Maschinnen, Elektrogeräter, Chimiesproduiten, Kautschuk a Grondmetaller), an 2018 goungen Déngschtleeschtungen am Wäert vun 237 Milliounen Euro a Russland. Domat ass den Handel zanter der leschter Staatsvisitt ëm méi wéi 29% geklommen. Dobäi kënnt, datt Lëtzebuerg via säi Finanzsektor ëmmer nach deen drëttgréissten Investisseur a Russland ass.Paperjam vum 5. Mäerz 2019

Déi russesch Ambassade ënnerstëtzt de Russeschen Zentrum fir Wëssenschaft a Kultur, de Centre Pouchkine, an deen 2009 gegrënnte Russesche Club.

Den 1. Februar 2011 waren 1.006 Russen zu Lëtzebuerg registréiertRepertoire vun de physesche Persounen. Et gëtt awer geschat, datt eng 2.000 Leit mat russeschen Originnen zu Lëtzebuerg liewen, an nach eng weider 2.000 russeschsproocheg Leit aus deenen anere fréiere Sowjetrepublicken.

D'Relatiounen nom russeschen Ugrëffskrich op d'Ukrain

No der Russescher Invasioun vun der Ukrain, de 24. Februar 2022, huet Lëtzebuerg, zesumme mat den aneren EU Länner, eng ganz Rëtsch vu Sanktioune géint Russland geholl"Sanctions adopted following Russia’s military aggression against Ukraine." europa.eu, gekuckt 2022-06-17.; am Géigenzok huet Russland ë. a. all d'EU-Länner op seng eege Lëscht vun "onfrëndleche Länner" gesat.Michael Lee: "Here are the nations on Russia's 'unfriendly countries' list." CTV News, 8 March 2020.

Am Kader vun deene Sanktiounen huet Lëtzebuerg  4,3 Milliarden Euro Verméige vu Persounen, déi op der Sanktiounslëscht stinn, saiséiert an 'agefruer'."Yuriko Backes présente les derniers chiffres sur les sanctions contre la Russie." Commuiqué op gouvernement.lu, 07 Juni 2022.

Déi fréier Wirtschaftsministere Jeannot Krecké an Etienne Schneider hu missen ënnert dem Drock vun der Ëffentlechkeet an hirer Partei, der LSAP, hir Posten an de Verwaltungsréit vu russesche Firmen opginn. Yachten, Fligeren an Helikoptere vu sanktionéierten Oligarche kruten hir Lëtzebuerger Registréierungen annuléiert.Victor Weitzel: "Krieg und Unschuld." d'Lëtzebuerger Land, 6. Mee 2022.

 Um Spaweck 

 D'Websäit vun der Ambassade vu Lëtzebuerg zu Moskau 
 D'Websäit vun der Ambassade vu Russland zu Lëtzebuerg